Metodický list
1. Cieľ a zameranie aktivity
Oboznámiť žiakov s významom rýb, mäsa a strukovín vo výžive
2. Vyučovací predmet
Prvouka,  2. ročník, téma – Rastliny a ich význam
3. Pomôcky
Pečivo, tuniak, maslo, soľ, misa, varecha
4. Príprava
Oboznámenie žiakov s potrebnými surovinami na prípravu nátierky a s postupom práce
5. Postup / realizácia 
Prostredníctvom školského rozhlasu sme oboznámili všetkých žiakov s dennou témou. Žiaci si v skupinách podľa postupu práce sami vymiešali nátierku, ktorú potom degustovali. 
6. Zhrnutie
Práca a zábava sa ukázala ako najviac efektívny spôsob pri budovaní správnych stravovacích návykov.
7. Prílohy
1. Fotografie – viď. prezentácia
2. Rozhlasová relácia k téme dňa
[bookmark: _GoBack]Mäso, ryby, vajcia, strukoviny- ich význam vo výžive. 
Mäso je jednou zo základných potravín v ľudskej výžive. Obsah živín v ňom sa líši podľa druhu zvieraťa a podľa časti tela, z ktorého mäso pochádza. Všeobecne obsahuje 50- 80 % vody, 15- 20 % bielkovín a až 50 % tukov. Sacharidov obsahuje iba málo. Tučné mäso má menší podiel vody a naopak mäso s menším podielom tuku má viac vody. Je zdrojom bielkovín a vitamínov. Vyberáme si radšej chudšie druhy. Treba dávať pozor i na jeho úpravu- príliš veľa tuku a smaženia, škodí. Vyhýbajme sa však údeninám a paštékam – obsahujú príliš veľa soli a konzervačných látok. V párkoch často je viac múky a pridaných látok ako mäsa !
100 g ryby dodá dodá telu tretinu až polovicu potrebnej dennej dávky bielkovín. Obsahujú zvláštny druh mastných kyselín. Ryby sú cenené predovšetkým kvôli obsahu dvoch omega-3 polynenasýtených mastných kyselín.
Vajcia jeme denne a ani o tom nevieme, nakoľko tvoria prísady v rôznych výrobkoch. Hlavné živiny vajec sú bielkoviny, vitamín D, vitamín B12, folát a selén. Musíme si dávať pozor na vajcia – pri nesprávnom skladovaní a príprave môžu spôsobiť salmonelu.
Majú nízky glykemický index – sme z nich dlhšiu dobu najedení. Patrí sem fazuľa, hrach, sója, mungo, šošovica, cícer... Sú zdrojom bielkovín a vlákniny, potrebnej pre správne trávenie. 






